દિવાળીની રજાઓ સાથે બીજી રજાઓનો મેળ કરી વિશ્વેસ, રુદ્રીએ ઘેર જવાનું નક્કી કર્યું, “મારા સેતુને જોયે કેટલો બધો સમય થઈ ગયો ?” જવાનો દિવસ જેમ જેમ નજીક આવતો ગયો તેમ તેમ રુદ્રીની ઉત્કંઠા વધતી ગઈ. છેલ્લા અઠવાડિયાથી ઑફિસેથી આવતા રોજ રોજ સેતુ માટે કંઈ ને કંઈ ખરીદી લાવે. નવા ડ્રેસ, રમકડાં, ‘પિક્ચર બુક’, ‘કલર પેન્સિલ’, ‘સ્ટૉરી બુક’… ઘણું ખરીદ્યું. વિશ્વેસે હસીને કહ્યું : “એક મોટી બેગ તો સેતુ માટે જ થશે.”